विश्व कुश्ती चैम्पियनशिप में स्वर्ण पदक जीतने का बजरंग पुनिया का प्रयास सफल नहीं रहा और उन्हें रजत पदक से संतोष करना पड़ा। सोमवार को यहां 65 किलोग्राम वर्ग में जापान के ताकुटो ओटोगुरो से उन्हें शिकस्त का सामना करना पड़ा। पुनिया चौथे भारतीय हैं जो विश्व चैम्पियनशिप में स्वर्ण पदक के दावेदार थे। 24 वर्षीय पुनिया को 19 वर्षीय आटोगुरो ने 16-9 से शिकस्त दी। ओटोगुरो जापान के सबसे कम उम्र के विश्व चैम्पियन बने।